Η Μ. 23 ετών και ο πατέρας της Η. 60 ετών επέλεξαν να περάσουν τον χρόνο τους παρέα φτιάχνοντας παζλ. Η επιλογή αυτής της ενασχόλησης έγινε επειδή, όπως η ίδια η Μ. αναφέρει, το συγκεκριμένο επιτραπέζιο έγκειται στα ενδιαφέροντα και των δύο, της ίδιας και του πατέρα της. Η ίδια χαρακτηριστικά μας γράφει πως το παζλ για εκείνη «αποτελεί και μια αναδρομή στο παρελθόν καθώς, από όταν ήμουν μικρή, συνηθίζαμε να περνάμε με αυτόν τον τρόπο τον χρόνο μας… Ωστόσο, καθώς μεγαλώναμε και λόγο των υποχρεώσεων του καθενός, αυτή η όμορφη συνήθεια άρχισε να γίνεται ανάμνηση.»